text: Kinesere eeelsker danske grise
  03 januar 2012 kl. 08.05
  Eksport af danske grise til Kina er i kraftig vækst.
  Kinesere er vilde med dansk svinekød. Danish Crown har en årlig vækst på 15 pct. på det kinesiske marked.
  Og kinesere spiser andre dele af grisen end europæere.
  Danish Crown har gennem mange år afsat blandt andet griseører, grisetæer, grisehaler og dele af indmaden til kineserne.
  - Lige nu tyder alt på, at det kinesiske eksporteventyr fortsætter. Der er stigende efterspørgsel på koteletter og andre mere dyre dele af grisen, siger kommunikationsdirektør Anne Villemoes til dr.dk/p4.
  